सेल का शुद्ध मुनाफा 21.52 प्रतिशत बढ़ा | सेल का शुद्ध मुनाफा 21.52 प्रतिशत बढ़ा - Hindi Oneindia
23 min ago अगर एक्टिंग का है शौक या 'हीरो' बनना चाहते हैं तो कीजिए इन ग्रहों को मजबूत
34 min ago महाराष्ट्र: कांग्रेस को एक और झटका, अशोक चव्हाण ने सौंपा इस्तीफा
सेल का शुद्ध मुनाफा 21.52 प्रतिशत बढ़ा
नई दिल्ली, 16 मई (आईएएनएस)। इस्पात बनाने वाली सार्वजनिक क्षेत्र की कंपनी स्टील अथोरिटी आफ इंडिया लिमिटेड (सेल) को वित्त वर्ष 2007-08 के दौरान 75.37 अरब रुपये शुद्ध मुनाफा हुआ है। पिछले वित्त वर्ष की तुलना में यह 21.52 प्रतिशत अधिक है।
कंपनी द्वारा आज जारी वार्षिक वित्तीय परिणाम के मुताबिक वित्त वर्ष 2007-08 के दौरान कंपनी ने 455.55 अरब रुपये की कुल बिक्री की।
प्राप्त आंकड़ों के मुताबिक सेल को वित्त वर्ष 2007-08 की चौथी तिमाही में 23.76 अरब रुपये शुद्ध मुनाफा हुआ। यह पिछले वित्त वर्ष की समान अवधि के 19.02 अरब रुपये के मुकाबले 25 प्रतिशत अधिक है।
इस वर्ष जनवरी से मार्च के दौरान कंपनी ने सर्वाधिक 35 लाख टन इस्पात का उत्पादन किया। वित्त वर्ष 2007-08 के दौरान वार्षिक उत्पादन 1.3 करोड़ टन तक पहुंच गया।
कंपनी ने वित्त वर्ष 2007-08 के लिए सरकार को 6.73 अरब रुपये अंतरिम लाभांश के रूप में दिए हैं। सेल के अध्यक्ष एस.के. रूंगटा ने कहा, "यह कंपनी द्वारा सरकार को अब तक दिया गया सबसे अधिक अंतरिम लाभांश है। कंपनी सरकार को लाभांश कर के रूप में भी 1.33 अरब रुपये देगी।"